《答刘使君》
明代·李畅

落日迷春树，天涯忆去年。揶揄空自诧，衰病有谁怜。

旧业堪招隐，新诗解入禅。知君未得意，共结小山缘。

作者简介：李畅，字若无。南海人。待问父。少读书学诗，舍旁有洲，尝建知津亭于其上，邀文士相唱和。年四十，以父命出为掾吏，仕司嘉兴狱。迁任韶州司仓，寻转边蓬尉。以子待问贵显，获封赠户部尚书。有《蜩笑集》。清温汝能《粤东诗海》卷三七有传。